stanford-oval/wikipedia huggingface dataset:
Nikolaj Krag Christensen
Ura > Seuraura

4-vuotiaana jääkiekkoilun aloittanut Krag on Rødovre SIK:n kasvatti. Hän voitti seurassa kauden 2013–2014 päätteeksi Tanskan A-nuorten sarjan mestaruuden. Samalla kaudella Krag debytoi miesten peleissä vain 15-vuotiaana maan I-divisioonassa. Kaudella 2014–2015 hän oli Rødovren miesten kakkosjoukkueen paras pistemies pudotuspeleissä tehoilla 7+9=16. Kausi päättyi I-divisioonan mestaruuteen. Hän voitti kauden aikana myös sekä Tanskan A-nuorten sarjan mestaruuden että U17-juniorisarjan mestaruuden. 16-vuotias Krag debytoi myös Rødovre Mighty Bullsin joukkueessa Tanskan pääsarjatasolla Metal Ligaenissa, jossa hän sai tililleen yhdeksän runkosarja- ja yhden Metal Cupin ottelun tehden niissä tehot 1+1=2.
Toukokuussa 2015 Krag solmi vuoden mittaisen ammattilaissopimuksen Rødovre Mighty Bullsin kanssa. Hän teki kaudella 2015–2016 joukkueessa 30 runkosarja- ja yhdessä Metal Cupin ottelussa tehot 2+2=4.
St. Louis Blues varasi Kragin seitsemännellä kierroksella 209. pelaajana NHL:n varaustilaisuudessa 2016. Kaudeksi 2016–2017 hän siirtyi Ruotsiin Rögle BK:n J20-junioreihin. Krag debytoi seuran SHL-joukkueessa 9. joulukuuta 2016 Örebro HK:ta vastaan. Hän sai ottelussa jääaikaa 2.28 minuuttia. Krag pelasi kauden aikana viisi SHL-ottelua ilman tehopisteitä.
Kaudeksi 2017–2018 Krag siirtyi kaksivuotisella sopimuksella SM-liigajoukkue Hämeenlinnan Pallokerhoon. Elokuussa 2017 seura lainasi hänet alustavasti koko kauden kattavalla sopimuksella Mestis-joukkue Lempäälän Kisaan. Krag pelasi alkukaudella siellä viisi ottelua ilman tehopisteitä sekä yhdeksän ottelua HPK:n A-nuorissa, kunnes hänen sopimuksensa purettiin yhteisymmärryksessä marraskuussa 2017. HPK:n toimitusjohtaja Antti Toivasen mukaan taustalla oli Kragin sopeutumattomuus uuteen harjoittelu- ja pelikulttuuriin. Jo samana päivänä hänen vahvistettiin siirtyvän alustavasti 1. tammikuuta 2018 asti ulottuvalla sopimuksella kotimaansa Metal Ligaenin Rungsted Seier Capitaliin.
Ura > Maajoukkueura

Krag pelasi alle 20-vuotiaiden MM-kilpailuissa vuosina 2016, 2017 ja 2018. Vuoden 2017 turnauksessa hän jakoi Tanskan sisäisen pistepörssin voiton Joachim Blichfeldin kanssa. Krag valittiin Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi.
Krag pelasi myös alle 18-vuotiaiden MM-kilpailuissa vuonna 2016, jolloin hän toimi Tanskan varakapteenina. Krag oli tehoilla 1+5=6 joukkueen paras syöttäjä ja hän jakoi Tanskan sisäisen pistepörssin voiton Joachim Blichfeldin kanssa. Krag pelasi myös IA-divisioonan MM-kilpailuissa vuonna 2015, jolloin hän voitti kultaa.
Tanskan A-maajoukkueessa Krag on pelannut yhden ottelun. Hän teki A-maajoukkuedebyyttinsä Euro Hockey Challengessa 6. huhtikuuta 2017 Odensessa Slovakiaa vastaan.
Alex Salmond

| Alex Salmond |
| --- | --- |

Skotlannin pääministeri
 16. toukokuuta 2007 – 19. marraskuuta 2014  
Monarkki:  Elisabet II
Varapääministeri:  Nicola Sturgeon
Edeltäjä:  Jack McConnell
Seuraaja:  Nicola Sturgeon
Henkilötiedot
Syntynyt: 31. joulukuuta 1954  Linlithgow, Skotlanti
Kuollut: 12. lokakuuta 2024 (69 vuotta) Ohrid, Pohjois-Makedonia
Arvonimi: The Right Honourable
Puoliso:  Moira Salmond
Tiedot
Puolue:  Alba Party
Uskonto:  Skotlannin kirkko
 Nimikirjoitus
Aiheesta muualla
www.alexsalmond.scot
Alexander Elliot Anderson Salmond (31. joulukuuta 1954 – 12. lokakuuta 2024) oli skotlantilainen poliitikko, joka toimi maansa pääministerinä vuosina 2007–2014 sekä Skotlannin kansallispuolueen (SNP) johtajana vuosina 1990–2000 ja 2004–2014. Hän oli Yhdistyneen kuningaskunnan alahuoneen vuodesta 1987 vuoteen 2010. Hän toimi myös SNP:n ryhmänjohtajana alahuoneessa.
Salmond opiskeli St Andrewsin yliopistossa, jossa suoritti ylemmän korkeakoulututkinnon taloustieteissä ja historiassa. Hän työskenteli Skotlannin maatalous- ja kalastusvirastossa sekä vuosina 1980–1987 Royal Bank of Scotlandissa. Vuonna 1987 hänet valittiin alahuoneeseen Banff and Buchanin vaalipiiristä. Vuonna 1990 hänestä tuli SNP:n puheenjohtaja ja vuonna 1999 hänet valittiin vastaperustettuun Skotlannin parlamenttiin. Hän jätti SNP:n johtotehtävät vuonna 2000 ja Skotlannin parlamentin 2001, jolloin hän siirtyi valtakunnanpolitiikkaan johtamaan ryhmää alahuoneessa.
Salmond oli yksi harvoista brittipoliitikoista, jotka vastustivat sotilasliitto Naton pommituksia Jugoslaviassa vuonna 1999 Kosovon sodan aikana. Hän myös puhui vuonna 2003 Irakin sotaan lähtemistä vastaan.
Salmond asettui vuonna 2004 uudelleen Skotlannin kansallispuolueen johtajakilpaan, ja nousi toistamiseen puolueen johtoon. Hänet valittiin uudelleen myös Skotlannin parlamenttiin vuonna 2007. 3. toukokuuta 2007 järjestetyissä Skotlannin parlamenttivaaleissa SNP sai eniten paikkoja, ja 16. toukokuuta 2007 Salmond nimitettiin pääministeriksi. Häntä tukivat myös Vihreät.
Salmond jätti tehtävät puolueen johtajana ja pääministerinä syksyllä 2014. Hänen seuraajakseen puoluejohtajana ja pääministerinä tuli Nicola Sturgeon.
Vuonna 2018 Salmondia syytettiin seksuaalisesta ahdistelussa tapauksessa, jonka hän sanoi ratkaistun sovittelulla jo vuonna 2013. Hän oli tammikuussa 2019 oikeudessa syytettynä kahdesta raiskauksen yrityksestä ja lisäksi häntä vastaan nostettiin 12 muuta syytettä. Maaliskuussa 2020 ylioikeus Edinburghissa totesi hänet syyttömäksi.
Vuonna 2021 Salmond astui vastikään perustetun Alba Partyn johtoon.
Salmond kuoli 69-vuotiaana 12. lokakuuta 2024 Ohridissa, Pohjois-Makedoniassa, jossa hän oli pitänyt puheen aiemmin samana päivänä ja lyyhistynyt sen jälkeen.
Aiheesta muualla

Kuvia tai muita tiedostoja aiheesta Alex Salmond Wikimedia Commonsissa
Räyh!

| Räyh! Hevisaurus |
| --- | --- | --- |

Studioalbumin tiedot
 Julkaistu: 28. syyskuuta 2011
 Tuottaja(t): Pasi Heikkilä Nino Laurenne
 Tyylilaji: heavy metal
 Kesto: 49.37
 Levy-yhtiö: Sony
Listasijoitukset
  Suomen virallinen lista: 2. 8. (Midprice)
Hevisauruksen muut julkaisut
| Hirmuliskojen yö 2010 | Räyh! 2011 | Räyhällistä joulua 2011 |
Räyh! on Hevisaurus-yhtyeen 28. syyskuuta 2011 julkaisema albumi. Se nousi heti Suomen virallisen listan sijalle 2.
Levyllä on monia artistivierailuja. Mukana on myös duetto Hevisaurus-musikaalissa esiintyneen Purppura Louhikäärmeen kanssa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Räyh! | 04.12 |  |  |  |  |  |  |  |
| 2. | Pirkolla on purkkaa | 04.14 |  |  |  |  |  |  |  |
| 3. | Katakombi-zombi | 03.37 |  |  |  |  |  |  |  |
| 4. | Vaarallinen aivastus | 04.35 |  |  |  |  |  |  |  |
| 5. | Kyläluuta | 03.57 |  |  |  |  |  |  |  |
| 6. | Kaksipäinen poliisi | 02.55 |  |  |  |  |  |  |  |
| 7. | Tahdon maitoo | 03.18 |  |  |  |  |  |  |  |
| 8. | Laulu ystävyyden | 04.52 |  |  |  |  |  |  |  |
| 9. | Karvainen aave | 03.36 |  |  |  |  |  |  |  |
| 10. | Viikinkilaivalla avaruuteen | 04.09 |  |  |  |  |  |  |  |
| 11. | Synttäribileet | 03.26 |  |  |  |  |  |  |  |
| 12. | Vuosisadan salaisuus | 03.50 |  |  |  |  |  |  |  |
| 13. | Riffi Raffin tilubiisi | 02.56 |  |  |  |  |  |  |  |
|  |  | 49.37 |  |  |  |  |  |  |  |
Kokoonpano

Olavi Tikka – laulu
Pasi Heikkilä – basso, koskettimet
Nino Laurenne – kitara
Ville Siuruainen – rummut
Kokoonpano > Vierailijat

Matias Kupiainen – kitarasoolo kappaleessa "Riffi Raffin tilubiisi"
Gus G – kitarasoolo kappaleessa "Räyh!"
Emppu Vuorinen – kitarasoolo kappaleessa "Tahdon maitoo"
Sande Kallio – kosketinsoitinsoolo kappaleessa "Katakombi-zombi"
Tuomo Saikkonen – kitarasoolo kappaleessa "Pirkolla on purkkaa"
Kiti Kokkonen – laulu kappaleessa "Laulu ystävyyden"
Jouni Hynynen – paha poliisi kappaleessa "Kaksipäinen poliisi"
Ari Koivunen – hyvä poliisi kappaleessa "Kaksipäinen poliisi"
Jone Nikula – kolmas poliisi kappaleessa "Kaksipäinen poliisi"
Aiheesta muualla

Räyh! Discogsissa. (englanniksi)
Albumi Räyh! Encyclopaedia Metallum -sivustolla (englanniksi)
Coq au vin

Kukkoa viinissä.
Coq au vin (suom. kukkoa viinissä) on ranskalainen pataruoka, jossa pannussa ruskistettu kukko tai muu siipikarja on haudutettu viinissä.
Historia

Legendojen mukaan coq au vin juontaa juurensa Julius Caesarin ja muinaisten gallialaisten aikoihin, mutta ensimmäinen varma resepti on 1900-luvun alusta. Pidetään varmana, että ruoka on ollut osa talonpoikaista keittiötä paljon kauemmin.
Valmistus

Ruoan nimi viittaa kukkoon, ja hauduttaminen viinissä onkin auttanut mureuttamaan sitkeät linnut, joissa on paljon sidekudosta. Nykyään se tehdään yleensä broilerista, mutta muutakin siipikarjaa voidaan käyttää.
Tyypillisessä ohjeessa raaka-aineita ovat linnun lisäksi punaviini, usein bourgogne, silavasuikaleet, pienet herkkusienet, sipuli, porkkana, usein valkosipuli ja mahdollisesti lehtiselleri.
Ruoan valmistus muistuttaa burgundinpadan valmistusta. Lintu maustetaan, joskus jauhotetaan, ja ruskistetaan rasvassa. Sitten se ja muut raaka-aineet haudutetaan hitaasti kypsiksi viinissä. Yleisiä mausteita ovat suola, mustapippuri sekä yrtit kuten timjami, persilja ja laakerinlehti. Nämä lisätään usein maustekimppuna. Liemi suurustetaan lopuksi joko jauhoilla tai lisäämällä ruokaan linnun verta, ja se voidaan höystää tilkalla brandya.
Ruoasta esiintyy lukuisia alueellisia muunnoksia, kuten coq au vin jaune Franche-Comtésta, jossa käytetään paikallista valkoviiniä (vin jaune, "keltainen viini") sekä joskus herkkusienien sijasta huhtasieniä; coq au riesling Alsacesta, missä punaviini on korvattu Riesling-valkoviinillä; coq au pourpre tai coq au violet, jossa on käytetty Beaujolais nouveau-viiniä; ja coq au Champagne, jossa käytetään samppanjaa.
Kuvia

Padan raaka-aineet ennen kypsentämistä
Raaka-aineet ruskistamisen jälkeen.
Coq au vin hautumassa.
Coq au vin de Bourgogne
Helsingin keskuspelastusasema

| Helsingin keskuspelastusasema |
| --- | --- |

Sijainti:  Linjat, Helsinki, Suomi
Koordinaatit:  60°11′N 24°57′E﻿ / ﻿60.18°N 24.95°E﻿ / 60.18; 24.95
Rakennustyyppi:  Paloasema (en)
Suunnittelija:  Seppo Kasanen
Valmistumisvuosi:  1978
 fiHelsingin keskuspelastusasema 
  
Selim A. Lindqvistin suunnittelema alkuperäinen rakennus.
Gunnar Taucherin suunnittelema toinen rakennus osin purettuna vuonna 1972.
Helsingin keskuspelastusasema sijaitsee Kallion kaupunginosassa, osoitteessa Agricolankatu 15.
Asemalla on sekä perus- että erikoisyksiköitä. Asemalla on Helsingin pelastuslaitoksen keskusvarasto, ajoneuvokorjaamo sekä varushuolto. Asemalla on myös helikopterikenttä. Ambulanssi HE 1314 on 15 minuutin lähtövalmiudessa. Asemalla on myös kaksi palotarkastajaa.
Kuningatar Elisabet II ja prinssi Philip vierailulla vuonna 1976.
Alkuperäinen Kallion paloasema valmistui tälle paikalle vuonna 1913. Jugend-tyylisen rakennuksen suunnitteli arkkitehti Selim A. Lindqvist. Sitä laajennettiin vuonna 1933 Gunnar Taucherin suunnitelman mukaan, jolloin rakennuksen ulkoasu muuttui täydellisesti. Nykyinen, Seppo Kasasen suunnittelema rakennus valmistui vuonna 1978, jolloin siitä tuli myös Helsingin keskuspaloasema. Joitain osia vanhasta rakennuksesta on säilynyt sen sisällä. Korttelissa ei ole muita rakennuksia.
Aseman yksiköt

| --- | --- |

Yksikkötunnus: Tyyppi
R HE 30: päivystävä palomestari Tikessä
R HE 32: päivystävä palomestari
R HE 42: päivystävä palomestari
R HE 100: johtokeskusyksikkö
R HE 101: pelastusyksikkö
R HE 1012: pelastusyksikkö (varastossa)
R HE 105: raskas pelastusyksikkö
R HE 1052: Raskas pelastusyksikkö (varastossa)
R HE 106: nostolavayksikkö
R HE 1062: sisäpihatikasyksikkö (lempinimi ”Skidi”)
R HE 107: Miehistöauto
R HE 109: Suuronnettomuusvarusteyksikkö
R HE 1092: Keskusvaraston kuorma-auto
R HE 1093: Keskusvaraston kuorma-auto
R HE 1076: varushuoltoyksikkö
R HE 1095: eläinpelastusyksikkö
R HE 1072: linja-auto/varajohtokeskusyksikkö
| --- | --- |

Yksikkötunnus: Tyyppi
E HE 10: Lääkäriyksikkö
E HE 102: Lääkäriyksikkö (varastossa)
E HE 11: Lääkinnän kenttäjohto
E HE 112: Lääkinnän kenttäjohto (varastossa)
E HE 1311: Perustason ambulanssi
E HE 1312: Perustason ambulanssi
E HE 1313: Perustason ambulanssi
E HE 1314: Perustason ambulanssi (Varastossa, lähtövalmius 15 minuuttia)
E HE 1316: Perustason ambulanssi (Varastossa)
E HE 1211: Hoitotason ambulanssi
Aiheesta muualla

Kuvia tai muita tiedostoja aiheesta Helsingin keskuspelastusasema Wikimedia Commonsissa
Suomenlammas

Suomenlampaita ja karitsoja
Sarvellinen suomenlammaspässi
Suomenlammas on suomalainen alkuperäinen lammasrotu ja Suomen yleisin lammasrotu. Vuonna 2015 Suomessa on puhdasrotuisia suomenlammasuuhia noin 10 000.
Suomenlampaan varhaiset esivanhemmat saapuivat Suomeen viimeistään 4000 vuotta sitten. Rotu on säilyttänyt runsaasti muinaista geeniaineistoa ja on kehittynyt erillään uudempien lammasrotutulokkaiden vaikutuksesta. Suomenlammas kuuluu alkuperäisrotutukeen oikeutettuihin kotimaisiin lammasrotuhin.
Kooltaan suomenlammas on keskikokoinen. Aikuinen pässi painaa 85–105 kilogrammaa ja uuhi 65–75 kilogrammaa. Väriltään suomenlammas on yleisimmin valkoinen, mutta myös mustaa, ruskeaa ja harmaata tyyppiä esiintyy. Pään ja jalkojen sileät peitinkarvat ovat samanvärisiä kuin villa. Päässä voi esiintyä pieni villainen otsatukka. Villa on pääsääntöisesti keskihienoa. Siinä voi olla jonkin verran peitinkarvoja, mutta ongelmallista ydinvillaa esiintyy vain vähän. Aikuisen lampaan keskimääräinen villantuotos yhdellä kerintäkerralla on noin kolme kilogrammaa.
Monella suomenlammaspässillä ei ole sarvia. Suomenlampaista pyritään jalostamaan sarvettomia, sillä sarvet aiheuttavat pulmia muun muassa lampoloiden ja aitausten rakenteissa. Myös sarvellisia pässejä kasvatetaan yhä. Eräs sarvellinen populaatio on vuonna 2005 Jaalasta löytynyt eriytynyt kanta, jossa on muitakin vanhoja piirteitä.
Suomenlammas on helposti käsiteltävä, eloisa, valpas ja ystävällinen. Sillä on voimakas laumavaisto. Suomenlammas on poikkeuksellisen hedelmällinen. Puolessa tiineyksistä syntyy vähintään kolme karitsaa, ja uuhet voidaan astuttaa jo seitsemän tai kahdeksan kuukauden ikäisinä. Suomenlampaat tiinehtyvät vuodenajasta riippumatta, mikä mahdollistaa ympärivuotisen karitsantuotannon.
Suomenlampaan liha on suhteellisen vähärasvaista, miedon makuista, hienosyistä ja mureaa. Lihan- ja villantuotannon lisäksi suomenlammasta käytetään maisemanhoitotehtävissä, sillä se syö mielellään metsän aluskasvillisuutta, puiden ja pensaiden lehtiä sekä ohuita versoja.
Ensimmäisenä nisäkkäänä kloonattu Dolly-lammas oli suomenlammasperäistä Finnish Dorset -rotua.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen alkuperäisrodut. Virtuaali-AMK.
Maatiainen ry: Suomenlammas, kainuunharmas ja ahvenanmaanlammas. Maatiainen.fi.
Soijaöljy

Soijaöljy
Soijaöljy on soijapavuista (Soya hispida) puristettu ruokaöljy. Se on maailman toiseksi käytetyin kasviöljy, jota suositaan etenkin Aasiassa ja Amerikassa.
Soijaöljyssä on runsaasti linolihappoa.
Soijaöljyn valmistuksen sivutuotteena saadaan soijaproteiinia (soijarouhetta), jota käytetään jauhelihan korvikkeena ja etenkin eläinten reuhuna sekä soijalesitiiniä, jota elintarviketeollisuus käyttää hapettumisenestoaineena ja emulgointiaineena.
Ravintosisältö

Soijaöljy on väriltään tumman keltaista ja sen tuoksu on voimakas. Soijaöljyssä on 14 % tyydyttyneitä rasvahappoja ja 59 % monityydyttymättömiä rasvahappoja.
Soijaöljyssä on välttämättömistä rasvahapoista etenkin linolihappoa jopa 51 prosenttia. Alfalinoleenihappoa siinä on noin 7 prosenttia. Sterolien määrä on noin 0,3 prosenttia. Soijaöljy sisältää myös rasvaliukoisia E- ja K-vitamiineja.
Käyttö

Soijaöljyä käytetään ruoanlaitossa ja valmisruokien ainesosana.  Soijaöljyä käytetään leipomotuotteisiin ja kalasäilykkeisiin. Siitä valmistetaan myös esimerkiksi margariinia ja majoneesia. Soijaöljyä voi käyttää myös salaatinkastikkeisiin ja kohtuullisessa lämpötilassa paistamiseen Soijaöljyllä on erityismerkitys myös allergia- ja keliakiapotilaille, soija-allergikot pois lukien.
Terveysvaikutukset

Hiirillä tehdyissä kokeissa on havaittu, että runsas soijaöljyn käyttö aiheuttaa muutoksia noin sadassa hiiren aivojen hypotalamuksen geenissä. Suurin vaikutus oli siinä, että soijaöljyn nauttiminen sai hypotalamuksen tuottamaan vähemmän oksitosiini-hormonia. Oksitosiinin alhaisen määrän on havaittu lisäävän masennusta ja ahdistuneisuutta, lihomista ja ahmimishäiriöitä. Osa soijaöljyn aiheuttamista geenimuutoksista tiedetään olevan yhteydessä skitsofreniaan, masennukseen ja Alzheimerin tautiin. Soijaöljyn aiheuttavat geenimuutokset saattavat myös selittää soijaöljyn lihomista ja tulehdusta lisäävän vaikutuksen.
Ympäristövaikutukset

Soijaöljyn tuotannosta syntyy poikkeuksellisen vähän elinkaarenaikaisia päästöjä.
Aiheesta muualla

Fineli: Soijaöljyn ravintosisältö  (Arkistoitu – Internet Archive)
Nuorten Keskus

Nuorten Keskus oli 1905 perustettu kristillisten nuorisojärjestöjen keskusliitto. Sen nimi oli 1917–1962 Suomen Nuorten Kristillinen Liitto ja 1963–1969 Kirkon Nuoriso. Sen tehtävänä oli tukea muun muassa seurakuntien nuorisotyötä.
1.1.2017 alkaen Nuorten Keskus on yhdistynyt PTK - Poikien ja tyttöjen keskuksen ja Seurakuntien lapsityön keskuksen kanssa Nuori kirkko ry:ksi.
Talous > Rahoitus

| Rahoituksen lähde | 2016 | 2015 | 2014 | 2013 | 2012 |
| --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | 370 000 € | 352 200 € | 365 000 € | 365 000 € | 365 000 € |
Nouseva Jupiter

| Nouseva Jupiter> Jupiter Ascending |
| --- | --- |

Ohjaaja:  Wachowskin sisarukset
Käsikirjoittaja:  Wachowskin sisarukset
Tuottaja:   Grant Hill  Wachowskin sisarukset 
Säveltäjä:  Michael Giacchino
Kuvaaja:  John Toll
Leikkaaja:  Alexander Berner
Pääosat:   Channing Tatum  Mila Kunis  Eddie Redmayne 
Valmistustiedot
Valmistusmaa:  Yhdysvallat Australia
Tuotantoyhtiö:  Warner Bros. Village Roadshow Pictures
Levittäjä:  InterCom Netflix
Ensi-ilta:   2015-02-066. helmikuuta 2015 (Suomi)  
Kesto:  128 minuuttia
Alkuperäiskieli:  englanti
Budjetti:  176 miljoonaa dollaria
Tuotto:  189 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Nouseva Jupiter (engl. Jupiter Ascending) on vuonna 2015 ensi-iltansa saanut yhdysvaltalais-australialainen tieteiselokuva, jonka on ohjannut ja käsikirjoittanut Wachowskin sisarukset Lana Wachowski ja Andrew ”Andy” Wachowski.
Juoni

Tarinan alussa, Maan asukkaat eivät ole tietoisia siitä. että heidän planeettansa omistaa monien muiden planeettojen tapaan Abrasaxin rikas suku ja heidän rotunsa on kehitetty ikuiden nuoruuden tuovan eliksiirin tuotantoa varten. Abrasaxin suvun matriarkan kuollessa hänen lapsensa Balem (Eddie Redmayne), Kalique (Tuppence Middleton) ja Titus (Douglas Booth) riitelevät suuren perinnön jakamisesta. Balem perii Jupiterin tuotantolaitoksen kun taas Titus pyrkii lopettamaan eliksiirin tuotannon, johon Maa käytettäisiin.
Jupiter Jonesin (Mila Kunis) tarina saa alkunsa, kun hänen isänsä Maximilian Jones tapasi hänen äitinsä Aleksan Pietarissa. Sen jälkeen kun Maximilian sai surmansa ryöstössä, Aleksa nimesi tyttärensä Jupiteriksi lempiplaneettansa mukaan ja muutti Chicagoon perheensä luokse.
Vuosia myöhemmin Jupiter työskentelee äitinsä ja tätinsä kanssa siivoten rikkaiden koteja. Jupiter päättää serkkunsa avustuksella myydä munasolujaan ostaakseen teleskoopin. Hän käyttää työntajansa henkilöllisyyttä, ja sen vuoksi heidän kimppuunsa hyökätään työnantajan kodissa. Jupiter ottaa kuvan puhelimellaan hyökkääjistä, mutta nämä pyyhkivät hänen muistinsa.
Jupiter osallistuu munasolunluovutukseen, mutta Balemin alaiset yrittävät murhata hänet toimenpiteen aikana. Hänet pelastaa Caine Wise, joka on entinen sotilas jonka Titus on lähettänyt auttamaan Jupiteria. Hänen avukseen tulee myös Stinger Apini, Cainen entinen aseveli. Ryhmä palkkionmetsästäjiä onnistuu kuitenkin viemään Jupiterin Kaliquen palatsiin kaukaiselle planeetalle. Kalique kertoo Jupiterille tämän olevan hänen äitinsä geneettinen kopio ja sen vuoksi Maan omistaja. Poliisivoimien kapteeni Diomika Tsing ja Caine pelastavat Jupiterin Kaliquen luota ja vievät hänet keskusplaneetta Oresille, jossa hänen asemansa suvun matriarkan uudelleensyntyneenä muotona vahvistetaan ja hänen perintönsä hyväksytään.
Balem lähettää Greeghanin sieppaamaan Jupiterin perheen. Samaan aikaan Titus pidättää Jupiterin ja Cainen, aikomuksenaan naida Jupiter ja tappaa hänet hänen perintönsä vuoksi. Caine heitetään ulos aluksesta, mutta hän onnistuu pelastamaan Jupiterin ennen kuin hänen avioliittonsa toteutuu. Jupiter on palaamassa kotiin Maahan, mutta saa kuulla perheensä sieppauksesta. Balem vaatii Jupiteria luovuttamaan Maan hänelle lunnaina perheestään, mutta Jupiter kieltäytyy. Balem yrittää tappaa Jupiterin siinä onnistumatta, ja hän pelastuu Cainen, Stingerin, ja Tsingin avulla kun taas Balem putoaa ja kuolee.
Jupiterin perhe palautetaan kotiinsa Maapallolle ilman muistikuvia katoamisestaan ja Jupiter saa Maan omistajuuden. Caine saa takaisin siipensä, jotka oli leikattu häneltä aiemmin.
Näyttelijät

| 0 | 1 | 2 |
| --- | --- | --- |
|  Channing Tatum  | … |  Caine Wise, geneettisesti muunneltu sotilas   |
|  Mila Kunis  | … |  Jupiter Jones, onneton siivoojana työskentelevä nuori nainen   |
|  Sean Bean  | … |  Stinger Apini, geneettisesti muunneltu sotilas, joka asuu Maassa   |
|  Eddie Redmayne  | … |  Balem Abrasax, Abrasax-suvun keisari ja vanhin kolmesta sisaruksesta   |
|  Douglas Booth  | … |  Titus Abrasax, Balemin nuorempi veli   |
|  Tuppence Middleton  | … |  Kalique Abrasax, Balemin ja Tituksen sisar   |
|  Gugu Mbatha-Raw  | … |  Famulus, puoliksi ihminen ja puoliksi kauris   |
|  Terry Gilliam  | … |  Sinetinvartija   |
|  Samuel Barnett  | … |  Intergalactic Advocate Bob   |
|  David Ajala  | … |  Ibis, palkkionmetsästäjien johtaja   |
|  Ariyon Bakare  | … |  Greeghan, liskomainen palkkionmetsästäjä   |
|  James D'Arcy  | … |  Maximilian Jones, Jupiterin isä   |
|  Maria Doyle Kennedy  | … |  Aleksa, Jupiterin äiti   |
|  Kick Gurry  | … |  Vladie, Jupiterin serkku   |
|  Bae Doona  | … |  Razo   |
|  Charlotte Beaumont  | … |  Kiza, Stingerin tytär   |
|  Tim Pigott-Smith  | … |  Malidictes   |
|  Edward Hogg  | … |  Chicanery Night   |
|  Nikki Amuka-Bird  | … |  Diomika Tsing   |
|  Vanessa Kirby  | … |  Katharine Dunlevy   |
|  Christina Cole  | … |  Gemma Chatterjee   |
Tuotanto

Wachowskin sisarukset saivat vaikutteita elokuvaan muun muassa saduista ja antiikin Kreikan tarinoista.
Elokuvan oli tarkoitus saada ensi-iltansa vuoden 2014 kesällä, mutta sitä siirrettiin kuudella kuukaudella vuoden 2015 helmikuuhun.
Vastaanotto

Nouseva Jupiter on saanut negatiivisen vastaanoton kriitikoilta. Kriitikot ovat sanoneet muun muassa elokuvan olevan ehdottomasti yksi ilmestymisvuotensa huonoimmista elokuvista ja huonompi kuin huono.
Rotten Tomatoes -sivuston mukaan 217 arvostelun perusteella laskettuna kriitikoiden arvosteluista 26 prosenttia oli positiivisia ja Metacritic-sivuston keräämä arvosana elokuvalle on 40/100, joka perustuu 40 arvosteluun
Aiheesta muualla

Nouseva Jupiter Internet Movie Databasessa (englanniksi)
Nouseva Jupiter Elonet.
Bjellandin kirkko

| Bjellandin kirkko Bjelland kyrkje |
| --- | --- |

Sijainti:  Lindesnes, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1793
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Bjellandin kirkko (norj. Bjelland kyrkje) on Lindesnesin kunnassa Norjassa sijaitseva puinen ristikirkko vuodelta 1793.
Aiheesta muualla

Kuvia tai muita tiedostoja aiheesta Bjellandin kirkko Wikimedia Commonsissa